Com planificar una reforma: fase prèvia a l'inici de l'obra\nneverland casino 007 casino royale online grand casino mondial canada jackpot party casino codes vegas crest casino double u down casino mandarin palace casino casino niagara bad beat jackpot genting online casino monte carlo casino las vegas myrtle beach casino montreal casino restaurants four queens hotel and casino fallsview casino parking fee top best online casino casino machine a sous gratuit sans telechargement casino games online free play no download no registration free casino bonus slot games free casino slot apps for android challenge casino de charlevoix rio casino las vegas all slots casino gratuit 007 casino royale online subtitulada ajia casino montreal motel casino bet365 casino indian casino sirenis cocotal beach rst casino aquagames reviews casino en ontario karamba casino\nCom planificar una reforma: fase prèvia a l’inici de l’obra\nBy Administrador\t2 Novembre, 2016 Gener 7th, 2020 No Comments\nHistòria d’una reforma: Fase 2\nPassos a seguir per gaudir del procés\nI després de 5 mesos arriba, per fi, la segona entrega d’ ‘Història d’una reforma’ 🙂 L’espera de les llicències ha sigut llarga però ara ja ho tenim tot llest per reprendre el projecte i començar l’obra! Abans de seguir… recordem on ens vem quedar a la última entrega:\nA l’últim post parlàvem dels passos a seguir per convertir aquest deteriorat local en un habitatge de somni… vam veure la molta burocràcia prèvia necessària per assegurar la viabilitat del canvi d’ús de local a habitatge, els beneficis de fer-ho i la necessitat de la redacció del projecte de reforma a càrrec d’un arquitecte superior per poder tramitar les llicències necessàries per començar l’obra.\nVista de l’estat actual del local\nImatge 3D de la futura cuina\nHan passat alguns mesos… s’ha fet llarg… hem patit tement no aconseguir la llicència, ens hem impacientat esperant-la, hem donat voltes a com imaginem el resultat final d’aquesta llar en camí i avui, amb tot això a l’esquena, ens plantem en aquesta nova entrega d’ ‘Història d’una reforma’ 🙂\nAmb la llicència d’obres en ma i amb el projecte 100% acordat amb el nostre arquitecte arriba el moment de planificar tots els detalls de la reforma que està a punt de començar!\nCom planificar una reforma: passos a seguir per gaudir del procés\nPerquè res falli durant la teva reforma, per prevenir imprevistos i desviacions de pressupost i per gaudir-la de veritat vivint el procés com una experiència emocionant i sense preocupacions, aquests son els passos que s’haurien de seguir i així ho hem estat fent en el cas de la reforma de la nostra història igual que ho fem amb tots els projectes de Dröm Living:\n1. Definició estimada del pressupost inicial d’obra:\nGràcies al projecte de reforma de l’arquitecte superior (que en cas de no necessitar llicències d’obres majors podria haver fet un interiorista) disposem d’una primera proposta de distribució i d’un pressupost d’obra estimat. Amb això i les llicències necessàries estem llestos per avançar amb el disseny interior i obtenir un pressupost d’obra i decoració definitiu.\n2. Concreció del disseny final:\nÉs el moment de decidir tots els detalls del nou espai per convertir-lo en una llar 100% personalitzada amb un disseny que respongui a les necessitats estètiques i funcionals de la persona que hi viurà.\nÉs en aquesta etapa quan haurem d’escollir els materials pels diferents paviments i revestiments, els tons amb els que pintarem les parets dels diferents espais, el mobiliari que volem per cada estança i fins i tot la decoració final de la nostra nova llar. Como més definit ho tinguem tot, menys sorpreses ens emportarem durant la reforma i més gaudirem d’aquesta.\nComptar amb un professional?\nAfortunadament existeixen múltiples eines utilitzades pels dissenyadors d’interiors per definir i concretar tots els detalls. Els interioristes treballem sobre plànol, realitzem imatges 3D, panells d’inspiració, paletes de materials… etc. Així és més fàcil visualitzar com serà la teva futura llar abans de començar la reforma.\nAquest moment de decisions clau pot arribar a ser una mica desbordant per la multitud d’opcions existents al mercat… per això, comptar amb un interiorista que t’assessori i t’acompanyi durant el procés és una bona idea 🙂 El professional et presentarà una selecció de materials, colors i mobiliari que encaixin amb el teu estil havent fet una cerca prèvia entre tot allò disponible al mercat i mostrant-te només les opcions que s’adaptin a les teves necessitats estètiques, funcionals i econòmiques.\nVista de la futura sala i la zona de bany i dormitori.\nVista de la futura cuina oberta a la sala-menjador i de la zona del vestidor.\nÉs en aquesta fase quan queden concretats també tots els detalls tècnics necessaris per a la realització de la reforma: plànols de detall, disseny de mobiliari, quantitats i mides de materials, plànols d’il·luminació, plànols de distribució definitius… etc.\nEn el cas de la reforma que ens ocupa…\nEns hem decantat per materials molt nobles per dotar l’espai d’un estil escandinau i a la vegada molt cosmopolita: ciment, fusta clara i rattan predominen a la paleta de materials combinant-se amb elements en blanc pur i negre que aporten una marcada personalitat. Per tal de dotar l’ambient de calidesa i aconseguir una llar molt confortable optarem per tèxtils de teles 100% naturals com el lli i el cotó rentat. Per les parets s’ha escollit el blanc pur que potenciarà la sensació d’amplitud i pulcritud ressaltant les qualitats de la resta de materials.\nPanell d’inspiració de mobiliari i decoració\nElecció de materials per l’interior de la futura llar\n3. Definició del pressupost final:\nAmb el disseny final i tots els detalls de la futura llar decidits, disposem d’un pressupost definitiu d’obra. Ara ho tenim quasi tot llest per evitar desviacions de costos durant la reforma 🙂\n4. Planificació de l’obra:\nEl següent i últim pas abans de començar l’obra requereix la contractació i la coordinació dels industrials adequats i la gestió de la compra de tots els materials necessaris i del mobiliari i elements de decoració en el seu moment apropiat.\nArriba també l’emocionant moment, que a Dröm Living ens encanta, de marcar l’obra: per primera vegada podràs passejar per la que serà la teva nova llar, veuràs on aniran les noves parets, el nou paviment, el teu sofà somiat… Marcar l’obra és una forma genial de començar a gaudir de la teva reforma des del primer moment!\nVistes del futur habitatge marcat just abans de començar l’obra\nEn el cas de l’habitatge protagonista de la nostra història…\nSerà necessari eliminar els envans del bany actual per convertir-se en un gran vestidor. El bany es desplaçarà i s’ubicarà entre l’habitació principal i el vestidor per tal de separar aquests dos espais. S’aixecaran envans per crear la nova sala d’estar i la cuina quedarà oberta al menjador. Els armaris funcionaran com a separadors d’estances i generaran espai útil al passadís d’accés a l’habitació.\nVista de com quedarà el futur apartament: cuina, sala-menjador i accés al vestidor-bany i dormitori.\nImatge 3D del passadís d’accés a la sala\n5. Inici de l’obra:\nI per fi… arriba el gran moment: Comencem la reforma!!! Si has realitzat minuciosament tots els passos anteriors ho tindràs tot súper controlat i estaràs al principi d’una aventura divertida i emocionant durant la qual veuràs com avança la transformació de la teva futura llar 🙂\nNo et perdis la tercera entrega d’ ‘Història d’una reforma’… no es farà esperar tant com la segona 😉 I veuràs com avança l’obra al nostre estimat local per acabar sent un habitatge únic i especial…\nImatge 3d de la futura sala


VILLA GARBINELL - Villes L'Escala\nVILLA GARBINELL\tL´Escala - Vil.la\n5 Llits matrimoni\n'Fantàstica casa per unes vacances 100% Costa Brava!\nVilla amb piscina privada situada a Punta Montgó, a prop de la platja de Cala Montgó i de la vila marinera de l'Escala on es troben tots els serveis, restaurants i botigues necessaris per a les estones d'oci.\nL'exterior de la casa, totalment tancat, disposa de pàrquing per a 2 cotxes, un petit jardí, una piscina privada, una barbacoa, un menjador exterior i diversos porxos i terrasses on relaxar-se i gaudir de les vistes a la mar cap al Golf de Roses i els Pirineus.\nL'interior està dividit entre la casa principal i tres annexos: un apartament independent, un estudi i una zona per a dinars i festes.\nLa casa principal té un gran saló amb llar de foc i vistes a la mar, menjador, cuina totalment equipada, dues suites amb bany integrat, 2 habitacions dobles i 2 banys més.\nL'estudi, amb una petita cuina i lliteres està connectat directament a la zona de piscina i també a la zona de bar i menjars independent.\nL'apartament, encara que annex a la casa, gaudeix de major intimitat i disposa d'una cuina, saló, dormitori en un mateix ambient i un bany amb dutxa.\nAquesta casa, amb capacitat per a 12 persones ho té tot per fer de la seva estada sigui inoblidable.\nNombre de registre turístic: HUTG-050452\n280 m² Vivenda\n829 m² Parcel.la\nDormitori 5 2 Lliteres\nPlatja de roca - Illa Mateua a 900 m\nPlatja de sorra - Cala Montgó a 1,5 km\nPoble - L'Escala a 4,5 km


JxCat assegura que va avisar Torrent del recurs de Puigdemont però ERC ho nega - Regió7 :: El Diari de la Catalunya Central\nEls republicans diuen que que se'ls va notificar un esment sobre l'acord de la Mesa dins d'un recurs contra la suspensió dels diputats processat\nacn 22.01.2019 | 16:39\nPuigdemont i Torrent, l'any passat ACN\nPuigdemont i Torrent, l'any passat\nJxCat assegura que a principis de gener va informar el president del Parlament, Roger Torrent, de la seva intenció d'interposar un recurs a l'acord de Mesa entre ERC i el PSC per tombar la delegació de vot dels diputats suspesos de JxCat. Una versió que ERC nega. Fonts dels republicans asseguren, en canvi, que el vicepresident primer, Josep Costa, es va limitar a notificar a Torrent que inclourien un esment sobre l'acord de la Mesa en l'escrit de la defensa contra la interlocutòria del Suprem que suspenia de funcions els diputats processats. I que per tant no es va avisar de la intenció de Carles Puigdemont d'interposar formalment un recurs a banda com va transcendir aquest dilluns al vespre.\nLes mateixes fonts dels republicans han traslladat respecte a la decisió de l'expresident però adverteixen que no és un pas tècnic necessari per al procés de defensa. Neguen per tant també un argument de JxCat, que reitera per la seva banda que és un gest "imprescindible" per a la defensa de Puigdemont per tal de defensar els seus drets a instàncies internacionals.\nAixí, el grup de l'expresident qualifica la decisió de "tècnica" amb l'objectiu que els ens internacionals no puguin al·legar que no s'han exhaurit totes les vies. "És un recurs pel que va aprovar la Mesa, no contra Torrent", sostenen des de JxCat.\nPuigdemont pressiona per fer possible la seva investidura a distància . Arreu\nEl judici contra els líders independentistes podria arrencar el 5 o 6 de febrer. Arreu


El Govern autoritza 12 crèdits per valor d'1,6 milions d'euros a empreses clientes de BPA\nDurant la jornada s'han analitzat 19 demandes, de les quals se n'han aprovat 12, se n'han negat 3 i n'hi ha 4 més que requereixen complements d'informació.\nANA Andorra la Vella 28/03/2015 12:31\n651x366 El secretari d'Estat per a la Diversificació Econòmica, Josep Maria Missé, al punt d'informació per als empresaris / M.C. El secretari d'Estat per a la Diversificació Econòmica, Josep Maria Missé, al punt d'informació per als empresaris / M.C.\nUn total de 31 empreses han presentat sol·licituds formals fins aquest dissabte a les 11 hores per accedir als crèdits del programa de finançament per cobrir les necessitats de liquiditat dels clients de BPA. Segons ha explicat el secretari d'Estat per a la Diversificació Econòmica, Josep Maria Missé, d'aquestes 31 demandes se n'han resolt favorablement 5 i una ha quedat denegada. En dos casos més s'ha demanat més informació "per tenir prou elements per prendre una decisió", ha exposat Missé. A més, una cinquantena d'empreses més han demanat informació sobre els crèdits i podrien formular la seva demanda en els propers dies.\nEn una primera fase s'han previst fins a 45 milions d'euros per a les empreses que tinguin compromesa la seva capacitat de liquiditat i l'import sol·licitat fins aquest dissabte és d'uns 13 milions d'euros. D'aquests, se n'han autoritzat aproximadament 1,5 milions. En algun cas s'ha atorgat el 100% de l'import i en d'altres una part perquè tenen saldos disponibles en altres entitats o altres recursos, ha indicat.\n"Ve aquella empresa que té el 100% de la operativa de funcionament a BPA i s'ha trobat bloquejat", ha exposat el secretari d'Estat per a la Diversificació Econòmica. Així ha explicat que en els primers dies no s'hagi registrat una afluència massa alta a la zona d'atenció als clients habilitada al costat de l'Actua Corner. "Les empreses andorranes tenen molt clares les necessitats de circulant i la demanda que fan de finançament és molt acurada a les seves necessitats", ha assenyalat.\n12 sol·licituds aprovades en dos dies\nDurant la jornada d'aquest dissabte s'ha atès un empresari i en els dos dies de funcionament del programa de finançament s'han analitzat 19 sol·licituds de crèdits. D'aquestes, se n'han aprovat 12, se n'han negat 3 i n'hi ha 4 més que requereixen complements d'informació o comprovació de dades. Segons han indicat des del Govern, s'ha començat per les sol·licituds de major import i amb les d'aquest dissabte se sumen uns 100.000 euros al milió i mig ja anunciat aquest matí.


Fontajau va marcar el camí fa 13 mesos - Empordà\nFontajau va marcar el camí fa 13 mesos\nEl 60-55 que va encaixar a Girona el febrer del 2020 és l'última derrota de l'Avenida en partit oficial fins ara\ncarles rosell. girona 06.03.2021 | 06:30\nLaia Palau i Sílvia Domínguez, en el partit del febrer de l'any passat a Fontajau. aniol resclosa\nLaia Palau i Sílvia Domínguez, en el partit del febrer de l'any passat a Fontajau.\nQui pot guanyar el Perfumerías Avenida? Sembla que ningú, ara mateix. Tard o d'hora li tocarà patir una derrota perquè cap ratxa és eterna, però l'equip que ara entrena Roberto Íñiguez sembla imbatible i s'ha acostumat a enllaçar victòries com si fos la cosa més normal i fàcil del món. Ho provarà avui l'Spar Girona, curiosament l'últim equip que l'ha aconseguit vèncer en un partit oficial. I d'això no en fa pas quatre dies, sinó tretze mesos. Va ser a mitjan mes de febrer del passat 2020, quan el públic encara podia omplir les graderies. Les prop de 5.000 persones que van omplir Fontajau van vibrar de valent amb un partit que s'acabaria decantant per les locals, llavors dirigides per Èric Surís, i que s'imposarien per 60-55.\nDes de llavors, Perfumerías no ha tornat a perdre. Va guanyar tots els partits de Lliga Femenina de la passada temporada i els que portem d'aquesta. Va guanyar l'última edició de la Copa i la present la començava, com no, amb un triomf a la butxaca. I a Europa li passa tres quarts del mateix. Una piconadora. No ho semblava pas el 16 de febrer del 2020, quan l'Uni imposava la seva llei. Aquell resultat no era pas casualitat ni tampoc el primer cop que es donava durant la temporada. Perquè si la victòria es va quedar a Fontajau, passava el mateix a Salamanca. És més, uns mesos enrere, l'Uni s'apuntaria també la Supercopa d'Espanya. La tendència, però, es va tallar de socarrel a la Copa. A la final, la història de sempre. El Perfumerías guanyava i alimentava una inèrcia positiva que encara dura. València i IDK, els únics que han estat a tocar de canviar-la, amb un parell de pròrrogues que no van saber decantar cap al seu costat. Avui, després de 41 victòries seguides, les de Salamanca busquen la que en farà 42. L'Spar Girona, l'últim botxí, vol just el contrari. El duel està servit.


A l'arrel: Dia 9 | 10è dia | COLMAR I ELS BRISACHS\nAvui, quan ja comencem a veure que s’acaben les vacances, hem anat a una de les ciutats més importants i boniques d’Alsàcia, Colmar, la ciutat del creador de l’estàtua de la Llibertat.\nHem sortit poc després de les 8, per poder tenir el temps suficient per veure-ho tot, que llavors ens n’ha sobrat.\nHem aparcat el cotxe al pàrquing de la Place Rapp, i camí cap a l’oficina de Turisme hem passat per la Maison des Têtes (Casa dels Caps), on hi ha 106 cares esculpides a la façana i el pati interior.\nLlavors hem anat cap a la Collégiale Saint-Martin (Col·legiata de Sant Martí), abans de la Catedral, on la visita era gratuïta, a diferència de l’Église des Dominicains (Església dels Dominicans), que feien pagar.\nMés endavant per la Rue des Marchands, on hi havia moltes cases singulars, i per la de Saint-Jean, on hi havia la casa dels cavallers de Saint-Jean i els seus edificis relacionats. Al final del carrer, hem trobat la Petite Venise (Petita Venècia), on hi havia el canal de Colmar amb les cases típiques amb les bigues de fusta. Es podia anar en una barca però ens hauríem hagut d’esperar dues hores i mitja. Al costat, hi havia la Rue de la Poissonerie (de la peixateria), que discorria també pel costat del canal, amb ponts molt florits –Colmar és Ville o Village Fleuri amb 4 flors-.\nAquests dos últims llocs (Petita Venècia i Rue de la Poissonerie) per mi són els llocs més bonics.\nPer la Place de l’Ancienne Douane (de l’Aduana Vella) hem anat a dinar al restaurant Schwendi, on a mi em feia gràcia demanar un Baeckoffe (o semblant), un plat típic d’Alsàcia, on hi tiren de tot en molta quantitat, que a més antigament era típic dels dilluns, ja que els dilluns al matí només s’havia de bullir i així les dones –qui cuinaven- podien fer la bugada.\nEls pares han demanat Choucroute, un altre plat típic alsacià que jo tenia previst demanar-lo dimecres a Estrasburg però me n’han fet passar les ganes, ja que els frankfurts eren durs i hi havia molta col.\nHem acabat de veure el poc que faltava de la ciutat i per tant n’hem marxat i hem anat a Neuf Brisach.\nLa història de Breisach am Rhein i de Neuf Brisach és, al segle XVII, Breisach am Rhein era de França, però amb el Tractat de Rijswijk, va passar a pertànyer a Alemanya, i els francesos van fer-ne un de nou a l’encara territori francès, que van encarregar a l’arquitecte militar Vauban, i per això té, Neuf Brisach, la seva peculiaritat de formes ortogonals i simètriques dels carrers i la muralla.\nHem anat primer a Neuf Brisach –el nou- on hi feia una calor espantosa que ha fet que només visitéssim l’església catlòlica –la que estava oberta- i la plaça d’armes, i posteriorment hem anat al vell, a Breisach am Rhein, en actual territori alemany.\nPrimer, a l’alemany, hem visitat el centre històric, situat a dalt d’un turó, que com quasi tot el poble a la 2a Guerra Mundial va quedar destruït, i per això ha per dut tot, o gairebé, l’encant, ja que el que abans eren cases amb comerç, ara són residencials. Només es conserva una torre que havia sigut el molí i l’ajuntament, i part de l’església, per variar en obres.\nEn cotxe hem baixat fins el centre comercial (el Neutorstraße), on hem mirat algunes botigues, on a tots parlen alemany i em fa gràcia poder-los entendre.\nFinalment, per tornar al càmping havíem de travessar la plana alsaciana i, per anar en línia recta hem volgut passar per una carretereta entre els camps de blat de moro, l’únic cultiu de la plana, indicada al nostre mapa de la Via Michelin entre Obersaasheim i Dessenheim, que ens ha portat a una mena de laberint entre els camps del massiu blat de moro, algunes prohibicions i canals, fins que hem intentat anar fins a Heiteren on passa una carretera principal a la que més tard ens ha regat un rec unes quantes vegades.\n1a: Jo a la Petite Venice (Petita Venècia)\n2a: El meu Baeckoffe\n3a: La plaça d'armes de Neuf Brisach\nHo ha fet... l' Arnau Comajoan Cara a les (GMT +1h) 16:05\nJOSEP COMAJOAN 23 d’agost de 2010, a les 10:13\nLa choucroute, serà molt típica, però què voleu que us digui... El baeckoffe de l'Arnau feia més bona pinta i, pel poc que vaig tastar, tenia força més gust.


Com qui no vol la cosa, ens hem plantat al setembre. Després d'unes vacances aigualides pel degoteig de casos de Covid-19, les amenaces de mesures sanitàries restrictives i les incerteses econòmiques, arribem al setembre amb una sensació estranya, no hem acabat de desconnectar o de descansar. Molts de nosaltres tenim la sensació que necessitaríem més vacances.\nPerò el despertador i el correu electrònic ens retornen a la realitat i de mica en mica anem encaixant de nou la situació. El retorn a la nova normalitat, al teletreball, les escoles obertes sí però..., les empreses que tanquen, les administracins al ralentí i les queixes de tots els col.lectius. Tenim grans reptes al davant i de ben segur que els afrontarem millor amb un bon ànim i bona predisposició.\nCom que sabem que la música en directe us ajudarà a passar aquest tràngol, ens plau informar-vos que el proper dissabte 26 de setembre, a l'aire lliure si el temps ens ho permet, us presentarem la Nova Temporada de l'Orquestra Simfònica Sant Cugat. Cal fer inscripció per reservar la plaça! Hora: 12h, Lloc: Hotel Sant Cugat (al costat de l' Ajuntament).\nLes condicions de la situació actual ens estan marcant, com a totes les orquestres, unes directrius molt clares que haurem d’anar aplicant en funció de l’evolució de les mesures sanitàries que les administracions ens exigeixin. Per aquest motiu potser haurem de preveure concerts amb una sola part, és a dir, sense pausa, per exemple. També haurem d’adaptar els repertoris al número de músics que hi pugui haver dalt de l’escenari segons les mides de cada teatre o auditori. Com que els aforaments s’han reduït al 50% per ara, aprofitarem per fer d’altres activitats més reduïdes però no per això menys interessants, que anirem combinant amb els concerts de la formació simfònica.\nAixí, estem preparant concerts de cambra, conferències presencials i taules rodones, entre d’altres. Amb tot això esperem poder arribar a un major nombre de públic bé sigui presencial o a través de mitjans digitals ja que aquestes activitats seran difoses per "streaming" o enregistrades i publicades a través de la pàgina web de l’ Orquestra www.simfonica.cat\nSi reserveu la vostra plaça podreu ser dels primers en sentir en directe el nou Septet de Vent de la Simfònica Sant Cugat, una formació reduïda que ha arribat per quedar-se! La seva primera actuació a la Festa Major d'Artés el passat 6 de setembre va ser tot un èxit i estem treballant perquè pugui continuar actuant a d’altres escenaris. I si no podeu venir ho podreu veure en directe per TVSC i a les xarxes socials.\nAquesta temporada 2020-2021 comptarem amb molts solistes de prestigi, entre ells la Cristina Casale o la Kalina Macuta, i fins i tot amb l’Ot, un nen prodigi de sensibilitat al piano tocant obres de Mozart. Com no podria ser d'altra manera a l’octubre tindrem un concert dedicat a Beethoven, en el 250è aniversari del seu naixement. Podrem sentir també obres de Txaikovsky. Donarem un tracte especial a l'obra d'en Joan Manén en el 50è aniversari de la seva mort. Aquesta temporada, coincidint amb l'aniversari de l'Orquestra tindrem una estrena, la "Carpe Diem" d'en Salvador Brotons. És pel novembre que hem reservat el concert de celebració del 30è aniversari en el qual, sota la direcció del mestre Josep Ferré, farem un passeig pels estils de les diferents èpoques musicals fins arribar al segle XXI amb una obra escrita expressament per a l'Orquestra Simfònica Sant Cugat! Això no us ho podeu perdre!\nEl desembre congelat -o no- ens portarà el concert de Valsos de Nadal, imprescindible per a aquelles dates. Aquest any esperem emocionar-vos de nou amb les melodies més tradicionals que configuren l'imaginari col·lectiu. Les més internacionals i les més nostrades.\nEns queden moltes més coses que us descobrirem el dia de la presentació.\nAneu reservant les vostres entrades!\nL'aforament serà reduït … i hi haurà totes les mesures de seguretat.\nPodeu estar ben tranquils ... la música continua!\nLLIBRET DE LA TEMPORADA 2020-2021 (pdf)\nText: Cristina Aymerich i Capó


Tundra Viatges - Viatge Illes Fèroe al teu aire\nViatge Illes Fèroe al teu aireTundra Viatges\nViatge a les Illes Fèroe de 8 dies. Inclou vol directe des de Barcelona, cotxe de lloguer, allotjament i excursions. Descobreix al teu aire els tresors de les Illes Fèroe!\nDia 1 Viatge Illes Fèroe:\nEls recomanem arribar a l'aeroport de Barcelona 3 hores abans de la sortida del seu avió. Vol directe a Vagar, capital de les Illes Fèroe. En arribar els estarem esperant a l'aeroport, on els rebrem i donarem el mapa de les Illes Fèroe. A continuació, recullin el cotxe de lloguer i surtin cap al seu hotel. Dediquin la resta de la tarda a visitar Sørvágur, Bour i Gasadalur, des d'on és possible contemplar una fantàstica panoràmica de Tindholmur i Mykines. Benvinguts a les Illes Fèroe! Allotjament a l'Hotel 62N o similar.\nDia 2 Viatge Illes Fèroe:\nEl seu Viatge Illes Fèroe avui els portarà fins a Eysturoy. En ruta visiti'n els penya-segats de Vestmanna, on tenen prevista una excursió en vaixell que els permetrà observar des de prop milers i milers d'aus niant. Visitin també Kvívík, on tindran oportunitat de conèixer els assentaments víkings. Finalment arribaran a Eidi, des d'on podran veure la famosa formació rocosa "The Giand and the Old Hag" així com el Slættaratindur, que amb 882 metres és el cim més alt les Illes Fèroe. Allotjament a l'Hotel Gjaargardur o similar.\nDia 3 Viatge Illes Fèroe:\nEls recomanem començar el dia passejant per les platges de Tjørnavík, el primer dels assentaments víkings a les Illes Fèroe. Entre les seves visites d'avui també els recomanem incloure Saksun, entre els principals atractius del qual es troben l'església i la granja "Dúvugarður", granja que avui en dia és un museu. Allotjament a l'Hotel Gjaargardur o similar.\nDia 4 Viatge Illes Fèroe:\nAvui el seu Viatge Illes Fèroe pren rumb nord i els porta fins a Klaksvík. En ruta els recomanem visitar les Rolling Stones, just abans d'arribar a Oyndafjørður. A continuació prossegueixin amb el seu viatge cap a l'illa Bordoy a través del segon túnel submarí. Allotjament a l'Hotel Klaksvík o similar.\nDia 5 Viatge Illes Fèroe:\nDediquin el dia a explorar les illes del nord, el paisatge de les quals està principalment dominat per alts cingles que es precipiten dramàticament al mar. Comencin les seves visites per Vidareidi, el poble més septentrional i des d'on els recomanem pujar al cim del promontori més alt del món. Des d'aquí podran gaudir d'unes fantàstiques panoràmiques de Fugloy, Svinoy, Bordoy i Kunoy. Visitin també Kunoy, Christianskirken i Klaskvík, l'església del qual probablement sigui la més bonica de les Illes Fèroe. Finalment arribaran a Tórshavn. Allotjament a l'Hotel Streym o similar.\nDia 6 Viatge Illes Fèroe:\nAvui els recomanem visitar l'illa de Nólsoy, situada a 20 minuts de Tórshavn. Visitar Nólsoy és com viatjar enrere en el temps. Aquí trobareu la major colònia de petrells de les Illes Fèroe, encara que només és possible veure'ls durant la nit. Si volen reservar una excursió guiada per Nólsoy, no dubtin a indicar-ho. Allotjament a l' Hotel Streym o similar.\nDia 7 Viatge Illes Fèroe:\nFinalment arribaran a Tórshavn, capital de les Illes Fèroe. Els recomanem dedicar el matí a visitar la ciutat al seu aire, encara que si prefereixen reservar una visita amb un guia local només han d'indicar-ho. Dediquin la resta de la tarda a visitar Kirkjubøur, antic centre cultural de les Illes Fèroe i entre els principals atractius del qual es troben l'església d'Olav (la més antiga de les Illes Fèroe) i la catedral de Sant Magnus. Allotjament a l'Hotel 62N o similar.\nDia 8 Viatge Illes Fèroe:\nEl seu Viatge Illes Fèroe ha arribat a la seva fi. Arribin a l'aeroport com a mínim 3 hores abans de la sortida del seu vol. Torni el cotxe en perfecte estat i amb el dipòsit ple de benzina. Facturi l'equipatge, passi els controls de seguretat i embarquin al vol de tornada a Barcelona. Arribada a Barcelona i fi dels nostres serveis.\nPreu Viatge Illes Fèroe 2016: 1.800 euros per persona.\nServeis inclosos al preu del Viatge Illes Fèroe:\nVol Barcelona - Tórshavn, anada i tornada. Taxes i fee d'emissió incloses.\n7 nits d'allotjament a habitació doble als hotels indicats o similars.\nEsmorzar cada dia.\n7 dies de lloguer de cotxe de categoria Compacte (Citroën C3 o similar). Inclou quilometratge il·limitat i assegurança bàsica a tercers.\nExcursió amb vaixell per a l'observació d'aus als penya-segats de Vestmanna.\nAssegurança de viatge i anul·lació. Cobreix fins a 1.800 euros per persona en concepte de despeses d'anul·lació.\nServeis no inclosos al preu del Viatge Illes Fèroe:\nDinars i sopars.\nAmpliació de les cobertures de l'assegurança de viatge i anul·lació.\nAmpliació de les cobertures de l'assegurança del cotxe.\nExtres personals i propines.\nTot concepte o servei no indicat a l'apartat "serveis inclosos al preu del Viatge Illes Fèroe".\nDonada la limitada disponibilitat de places aèries, els recomanem confirmar la reserva del viatge amb un mínim de 6 mesos d'antelació per tal de poder oferir-los la millor tarifa disponible.\nPreus subjectes a disponibilitat en el moment de confirmar la reserva.\nLa fauna salvatge i les bones condicions climàtiques no estan garantides.\n8 dies, 7 nits\nNombre de persones:\nEl Viatge Illes Feroe s'organitza també a partir d'una persona.\nEl Viatge Illes Feroe també està disponible amb guia en català.\nTipus de Viatge:\n› Viatges autoguiats\n© Tundra Viatges 2010 - 2018


Inici Comunicació Notícies 2021: un any clau per definir el futur de la regió metropolitana dels 5 milions\nFoto de família a l'Ajuntament de Barcelona\nEs tracta del procés de definició d'un nou pla estratègic que farà front als grans reptes urbans del segle XXI. Precisament avui, el Consell General del PEMB, presidit per l'alcaldessa de Barcelona i alhora presidenta de l'AMB i del PEMB, Ada Colau, ha aprovat el full de ruta dels propers mesos: “Barcelona Demà és una crida a treballar juntes i un procés que tot just hem començat d'identificació dels principals reptes que ha d'enfrontar la regió metropolitana de Barcelona”, ha dit Colau, qui ha afegit que el procés ha de buscar “acords en un territori sense una institució de govern, com és la ciutat real (la dels 5 milions), i comptar amb la col·laboració del sector privat, de l'acadèmia i la recerca i les organitzacions ciutadanes”.\nPer la seva banda, la presidenta de la Diputació de Barcelona i alcaldessa de l'Hospitalet de Llobregat, Núria Marín, ha remarcat que tenim una forta xarxa de municipis 'per multiplicar el benestar i la prosperitat sense cap mena d'exclusió i ser resilients davant contextos adversos com l'actual. Per això, aquest compromís metropolità és un compromís que assumim com a propi”. Al seu torn, la presidenta de Barcelona Global, Aurora Catà, ha destacat que 'el factor metropolità era una necessitat el 2010 i ara és una oportunitat i gairebé un imperatiu. Celebrem que es posi en marxa aquest procés del qual esperem molt, esperem que passi i, sobretot, fem que passi'. En l'acte presentat per la periodista Ruth Gumbau, s'ha fet entrega de la II Beca Santacana a l'estudiant de doctorat en Ecologia Terrestre de la Universitat Autònoma de Barcelona, Maria José La Rota, per l'estudi ”Anàlisi Socioecològica Integrada (SIA) de la infraestructura verda metropolitana de Barcelona”.\nEl 14è Consell General del PEMB ha comptat amb la participació de la reconeguda economista Mariana Mazzucato. Considerada una de les pensadores en innovació més importants actualment, és també catedràtica d'Economia de la Innovació del University College de Londres, on també és fundadora i directora de l'Institute for Innovation and Public Purposee (IIPP) i, des de fa un mes, és presidenta del nou Consell sobre l'Economia de la Salut per a Tothom de l'Organització Mundial de la Salut (OMS). La seva tasca se centrarà en les inversions en el sector sanitari i l'assoliment d'un creixement econòmic sostenible, inclusiu i orientat per la innovació. Mazzucato ha estat convidada a l'acte per explicar un nova manera de fer front a la complexitat dels reptes actuals, accentuats ara per la pandèmia de la covid-19.\nLa proposta de l'economista es basa en una metodologia innovadora com és abordar l'execució dels projectes a través de missions, que és com es plantejarà el nou pla estratègic per a la regió metropolitana de Barcelona. Aquesta manera de fer permet mobilitzar un gran nombre de recursos i actors, incloent-hi la ciutadana, per treballar de manera col·laborativa en la recerca de noves formes d'abordar grans reptes que no poden resoldre únicament les polítiques públiques. Seguint aquest plantejament, institucions com la Unió Europea, per exemple, es plantegen objectius ambiciosos en l'horitzó 2030 com ara arribar a tenir 100 ciutats sense emissions, netes de gasos d'efecte hivernacle o l'eliminació dels plàstics del mar. El Compromís Metropolità 2030, doncs, recollirà aquelles missions que siguin adients per a l'escala de la regió metropolitana de Barcelona. 'Mazzucato proposa missions ambicioses per fer front als grans desafiaments, unes missions que han d'incorporar un nombre limitat d'accions i projectes, però sobretot han d'aconseguir alinear agents diversos per aconseguir canvis i transformacions reals a la metròpoli', ha explicat durant la presentació de Barcelona Demà Jordi Martí, president de la Comissió Executiva del PEMB.\nCom es definiran aquestes missions? Treballant durant el 2021 amb els actors econòmics i socials de tota la regió metropolitana els reptes definits en la primera fase del procés Barcelona Demà, que va engegar el mes de juny passat, tal i com ha presentat el president de la Comissió Executiva del PEMB, Jordi Martí. Des del PEMB, juntament amb institucions i organitzacions de l'RMB, s'impulsaran espais de debat per fer que la concreció de les missions compti amb la major participació possible. S'organitzaran, per una banda, activitats sobre reptes específics i sobre aspectes clau per als territoris metropolitans. Per una altra, es faran un seguit de jornades per tractar sobre els pilars fonamentals del procés Barcelona Demà a través de la plataforma Decidim. I, per últim, estan previstes un seguit d'activitats vinculades a altres grans esdeveniments de reflexió sobre la ciutat que es duran a terme a Barcelona, desplegant-los en vuit seus territorials: Barcelona ciutat, AMB Sud, AMB Nord, Baix Llobregat Nord, Vallès Occidental, Vallès Oriental, Maresme i Penedès.\nEls reptes definitius resultants de la primera fase del procés Barcelona Demà es presentaran durant el primer trimestre de 2021. En aquest moment s'avançaran alguns dels projectes clau que tinguin dimensió de regió metropolitana a integrar en el futur Compromís Metropolità 2030 aprofitant que hauran estat formulats per diferents administracions i institucions amb motiu del El Pla de Recuperació, Transformació i Resiliència és el pla del govern espanyol per aplicar els fons del programa Next Generation UE de la Unió Europea.\nEn el mes de març, també, es posaran en marxa els debats sobre els diferents pilars del procés Barcelona Demà (metròpoli resilient, pròspera, cohesionada i intel·ligent) i es mobilitzaran els actors de tot el territori metropolità per treballar en la transformació dels reptes inicialment formulats en les missions compartides.\nEl resultat del treball d'aquests mesos a tota la regió metropolitana serà processat per l'equip tècnic del procés Barcelona Demà, format pel gabinet tècnic de l'oficina de coordinació del PEMB i per un comissariat, compost per una dotzena de persones expertes en diferents àrees agrupades per metròpolis.\nQuin és l'objectiu final del procés? Acabar configurant el Compromís Metropolità 2030, el nou pla estratègic per a la metròpoli dels 5 milions, que serà finalment validat pels òrgans de govern de l'associació durant la primavera del 2022.\nPresentació Barcelona Demà. Compromís Metropolità 2030\nVeure sessió Consell General\nVídeo adaptació de la 'Rumba de #Barcelona' de Gato Pérez\nVídeo 'Com serà la Barcelona metropolitana del 2030?'\nPoema 'Balada del Riu, el Déu i la Mar' de Màrius Sampere


Flash de nou. Internet i protocols lliures « pintant...\n« Un (altre) català a Estònia\nVenim del nord, venim del sud… »\nVaig treure el tema del Flash, ja comentat també a Pintant i a Bitassa a Lloure diverses vegades (una, dos i tres).\nDurant aquell debat van sorgir molts problemes. Molts cops el debat anava als problemes tècnics, malauradament. El Flash mal usat (o sobre-utilitzat) a moltes Webs té incomoditats pels usuaris. Molts cops no es pot fer un simple copiar-enganxar, no es pot imprimir, no es poden fer enllaços a punts concrets de la Web, etc.\nEl tema ètic està més que parlat als enllaços d’en Benjamí (especialment aquest)\nNomés m’agradaria afegir una reflexió que vaig comentar allà, i tenia pendent d’escriure-la al blog. És sobre la història d’Internet. Si pensem amb capes què passa quan enviem un paquet per Internet (per exemple, veure una pàgina Web) podem detectar des de capes altes a baixes:\n(I les que em deixo!)\nLa majoria de parts d’Internet són el què són perquè des del començament ha estat basat en protocols lliures. Tothom els ha pogut implementar sense haver de pagar, i de forma lliure. Empreses que fan navegadors, routers, switchos, servidors, etc. han pogut tenir el seu lloc perquè hi ha hagut el protocol estandaritzat i a partir d’aquí tothom ha fet.\nRealment volem ara tenir, sobre aquestes capes de protocols lliures un pegat no lliure? (és a dir, Flash). Volem que Internet canviï el rumb de com ha anat fins ara?\nEl tema és més extens: canals de comunicació lliures, emissor i receptor lliure, etc. però no podem mal-encaminar-nos amb una tecnologia que normalment és evitable. Tampoc vull fer més llarga aquesta entrada 🙂\nsetembre 11th, 2006 | Category: Programari Lliure\n5 comments to Flash de nou. Internet i protocols lliures\nsetembre 14, 2006 at 19:24\nJo crec, sincerament, que el flash es una eina d’animació, que pot servir per fer banners, clips, petits anuncis, series de dibuixos… pero crec que flash s’utilitza massa i malament per fer webs senceres, menus, o birgueries sense masses funcionalitats…\nAixo es la teoria… però despres veus algunes webs… i s’et cauen els collons al terra… i penses… que precios que es el flash en unes bones mans…\nsetembre 15, 2006 at 13:24\nLes pàgines web del món de l’espectacle fan un ús total de flash, queden pàgines boniques, això sí, però amb tots els problemes del flash. La situació és tant habitual que ara mateix una pàgina web d’questa temàtica sense Flash, surt molt mal parada al primer cop d’ull.\nCom a exemple, mireu la web de la darrera companyia en la que vaig treballar:\nnovembre 18, 2006 at 12:45\nCrec que aquest exemple del teatre és un de dolent. Hi ha un conjut de factors que fan empipar: el canvi de ratoli, popup (pantalla completa), menu semitransparent i la intro…\nUn menu en flash es bonic i pot ser molt accessible, toto és questió de saber dissenyar correctament la web. Sols cal lleguir algun manual o comentaris d’accessibilitat de moltes webs per internet per fer un web simple, fàcil d’usar i que entri pels ulls.\nUn exponent clar, i és on vaig aprendre a usar el Flash és http://www.cristalab.com. No vull fer publicitat, però aqui jo vaig trobar un suport gratuït que no he trobat a gaires llocs més.\nnovembre 18, 2006 at 14:51\nPrimer de tot gràcies per visitar la pàgina i deixar-hi un comentari.\nDit això, m’agradaria comentar el fons d’aquesta entrada de Flash de forma esquemàtica. A vegades, explicar massa les coses o donar-li massa voltes ajuda a fer perdre el nord a qui ho llegeix.\nL’entrada original comenta que tots els protocols on es fonamenta Internet són “oberts” i “lliures”. Flash no. I si ara volem una Internet controlada per algú?\nEl què dius: un menú en flash pot ser bonic i accessible. Sempre amb els permisos de torn d’Adobe! Per mi això ja trenca qualsevol accessibilitat. I no serà accessible a usuaris de Linux i PPC, per exemple. Més ben explicat a la Web d’en Benjamí, i també aquest..\nFixat que en Benjamí i jo a dalt no parlem (normalment) de temes tècnics envers Flash. És una tecnologia que conec poc, i el 80% de webs en fan mal ús. Sé que s’en pot fer bon ús, però no estem parlant de si és “bo” o “dolent”. De fet jo havia dit que no era accessible però l’última versió sé que incorpora temes d’accessibilitat. Però encara no és lliure…\nfebrer 6, 2008 at 15:53\nSi sigue asta el fondo o ya entra no oares me


Tots els matins del món - Pàgina 7\nCànons i canons\n"Cànon", "canya", "canònic", "canonge", fins i tot "canó"... totes aquestes paraules tenen al darrere una paraula grega.\nTrencada com en una canÇó\nLa lletra "ç" (la ce trencada) no es llegeix igual en totes les llengües. En les més pròximes sona com en català, essa sorda, però si ens allunyem una mica i arribem al turc, el kurd o l'albanès, la lletra "ç" representa el so africat que nosaltres escrivim amb "tx".\nLa calaixera més musical\nOn desarem tots els accessoris de la música? El lloc més adequat podria ser el que en francès anomenen "chiffonier", que en català estàndard és un "xifonier" però que més d'un anomena "simfonier".\nPrimer se li acaben les cançons que la cantera\nSi a l'arrel del verb "cantar" hi afegim el sufix "-era", que vol dir 'ganes de', en surt "cantera", que vol dir 'ganes de cantar'. "Cantera" en català no té res a veure amb la mateixa paraula en castellà. En català, el lloc d'on s'extreuen pedres és la "pedrera", i d'on sorgeixen els esportistes que arriben al primer equip en diem el "planter". Aplicant la regla d'arrel verbal + sufix "-era" sorgeixen tot de paraules, i algunes les podem relacionar amb la música.\nPodem dir que Catalunya Música 'fa trenta anys'. O bé que 'és el seu aniversari'. O que 'fa els anys el 10 de maig'... Fins i tot podem dir que 'compleix trenta anys'. Podem dir la mateixa cosa de diferents maneres. Ara, el que no hem de dir mai és que és el seu *"cumpleanys"! Avui la cosa va d'aniversaris i felicitacions, pels trenta anys de Catalunya Música.\nL'hora dels aplaudiments\nPicar de mans per mostrar alegria és un gest universal que compartim persones i micos. Ens surt per instint. I alhora és un acte social, una convenció, per mostrar aprovació col·lectivament, per exemple al final d'un concert. De picar de mans o aplaudir també en diem batre de mans. I, sobretot en llenguatge infantil, fer ballmanetes o fer mamballetes.\nEpònims de la música\nUn epònim és una paraula que ve d'un nom de persona. Per exemple, són epònims l'acte de protesta anomenat boicot, el gos dobermann i el jerseiet que coneixem com a rebeca. Avui parlem d'epònims musicals.\nNo ens aixafeu la guitarra!\n"Aixafar la guitarra" és una frase feta que no significa literalment "esclafar un instrument de corda", sinó "desbaratar-li els plans a algú", i té unes quantes expressions sinònimes.\nBisos i propines\nTot i que funcionen com a sinònims, podríem distingir entre "bis" (peça repetida) i "propina" (peça nova). I també n'hi ha que distingeixen entre "bis" (peça repetida) i "plus" (peça nova).\nDos pianos iguals, però diferents!\nLa paraula "piano" és un manlleu amb dos usos ben diferenciats en l'àmbit musical: el nom d'instrument (substantiu) i l'indicador de tempo (adverbi). Encara que s'escriuen igual, en català oriental no es pronuncien ben bé igual.\nEls valors de la jota\nLa jota, com a ball i com a lletra, té múltiples lectures.\nDiesi i anacrusi\nPronúncia, gènere i nombre d'algunes paraules acabades en "-si".\nNoms híbrids contemporanis\nPronúncia de músics argentins vinculats, per origen o vivències, a diversos països: Ástor Piazzolla, Martha Argerich i Alberto Ginastera.


3s Jornadas de danza y movimiento escenico\nEntidad promotora: ILIACAN\nTítulo del evento: 3s Jornadas de danza y movimiento escenico\nLocalidad: Tremp (Lleida)\nFecha de inicio: 12-12-2008\nFecha de finalización: 14-12-2008\nPer tercer any consecutiu realitzarem aquestes jornades intensives d'aproximació a la dansa.\nEntre els objectius d'aquestes jornades, es troba el d'impulsar, donar a conèixer i divulgar no solament el nostre treball com a companyia de dansa, sinó tot allò que d'alguna forma està relacionat amb el moviment i l'acte escènic.\nLa novetat que presentem en aquestes pròximes "jornades de dansa i moviment", és la creació d'un petit "esdeveniment escènic" com a resultat del treball realitzat. Així, els participants tenen la ocasió de donar un sentit als seus esforços i un objectiu a l'experimentat en aquests dies.\nEn les diferents classes es treballarà d'una forma coordinada, un engranatge que deixa espai pel coneixement, la experimentació i el sentit lúdic\nAragon 312 S.at. 2º (08009)\nBarcelona Tel (34) 93 487 02 14


L'Espanyol, amb uns bons minuts inicials, és incapaç de guanyar un Almeria que ha fallat un penal (0-0)\nL'Espanyol ha empatat amb l'Almeria a l'Estadi dels Jocs del Mediterrani (0-0) tot i disposar d'uns bons minuts inicials en què els blanc-i-blaus s'han pogut avançar al marcador. Un penal fallat per Verza a la primera part no ha servit perquè els d'Aguirre canviessin el signe d'un partit que ha acabat amb repartiment de punts. L'Almeria continua a la corda fluixa mentre que l'Espanyol es manté a la part mitjana de la classificació.\n15/12/2013 - 11.51 Actualitzat 16/12/2013 - 11.05\nEls homes d'Aguirre han començat fort a l'Estadi dels Jocs del Mediterrani amb quatre ocasions en deu minuts. La primera l'ha protagonitzat John Córdoba amb una pilota que ha acabat al travesser. Córdova, dos minuts més tard, hi ha tornat i Sergio García ha fet lluir el porter Esteban, un dels homes més destacats del conjunt andalús. David López, amb un xut des de fora de l'àrea també ho ha intentat. Al minut 20, però, ha arribat una jugada protagonitzada per Torje. El jugador blanc-i-blau ha comès penal a Suso en la sortida d'un córner. Verza, ha estat l'encarregat de transformar-lo i, si bé ha marcat en el primer intent, l'àrbitre ha fet repetir-lo perquè un jugador havia entrat a l'àrea abans d'hora. En el segon intent, Verza ha fallat enviant la pilota massa alta. Amb aquesta decisió, el partit s'ha caldejat i hi ha hagut una pica-baralla entre les dues banquetes que ha acabat amb l'expulsió del tècnic local Francisco i el preparador de l'Espanyol, Juan Iribarren. Al minut 40, Stuani després d'una mitja volta, ha fet lluir Esteban un altre cop. Soriano amb un xut llunyà també ho ha intentat just abans del descans.\nUna passada enrere de John Córdoba cap a Fuentes ha estat de les accions més clares de la represa. Sergio García també ho ha intentat però amb un xut que ha interceptat sense problemes Esteban. Una centrada-xut de Nelson al minut 62, ha fet patir Casilla i la resta d'equip blanc-i-blau. El que s'havia presentat com un partit assequible per a l'Espanyol s'ha anat complicant a mesura que passaven els minuts i no arribava el gol. La segona part ha estat força estèril i l'Almeria justa al final ha despertat. Una acció entre Tébar i Óscar Díaz, invalidada per fora de joc, ha avivat les esperances dels andalusos, que no han desistit fins al xiulet final. L'Espanyol també ha disposat d'una última ocasió a través d'una centrada d'Álex Fernández que Thievy ha fallat a l'hora de rematar. Cap dels dos equips ha estat capaç de canviar l'empat a zero del marcador.\nAlmerìa i Espanyol empaten a 0\nAguirre: "Ens ha faltat rematar"\nL'Espanyol empata a zero a Almeria\nVerza falla a la segona\nJhon Córdoba xuta al travesser


Gràfic Centre, el teu millor aliat per a congressos i esdeveniments | Gràfic Centre\nLes cookies recullen informació en el navegador web per tal d'oferir una millor experiència en línia.\nA GRÀFIC CENTRE utilitzem cookies, si continues navegant considerem que n'acceptes l'ús. MÉS INFORMACIÓ.\nGràfic Centre, el teu millor aliat per a congressos i esdeveniments\nPublicado el 26 de Octubre2017 del 2017\nL’assistència a un congrés, una presentació, una fira o qualsevol altre esdeveniment de caire professional és, per a una empresa, una oportunitat immillorable d’establir relacions amb altres companyies del sector o possibles socis amb qui poder treballar en el futur.\nNo tan sols s’hi poden presentar un projecte o els resultats d’un estudi, sinó que també mostra l’essència de l’empresa i afavoreix la imatge de marca.\nÉs per això que cal cuidar tots els detalls del disseny i de la producció de pòsters, dossiers, tríptics informatius i qualsevol material comunicatiu per a l’esdeveniment en qüestió. A Gràfic Centre imprimim pòsters científics, generalment de mida A0, i podem fer-ho en paper o sobre un teixit especial que permet transportar-lo doblegat sense que es trenqui per tal que arribi a la seva destinació en perfectes condicions.\nTant si assisteixes a un congrés com si organitzes qualsevol acte, a Gràfic Centre et podem donar resposta a les teves necessitats!\nSom els teus aliats a l’hora de fer impressions i produccions de qualsevol material de difusió. A més, et podrem atendre també en anglès, facilitant la comunicació amb els assistents estrangers per fer de la seva estança i feina al més agradable i fàcil possible.\nGRÀFIC CENTRE · Sicilia, 141 · 08013 Barcelona · 93 265 32 07 · info@graficcentre.com · Informació legal · Disseny:propla.net


La dimensió cooperativa - Icaria Editorial\nInicio ColeccionesColecciones principalesAntrazytLa dimensió cooperativa\nAutor: Jordi Garcia Jané (ed.)\nNúmero de colección: 168\nA aquestes alçades és clar que els dos grans paradigmes que van regir les economies occidentals del segle XX, el keynesianisme i el neoliberalisme ja no serveixen per inspirar el nou segle que comença. Cal reinventar l'economia i, per tant, una de les seves cèl.lules básiques, l'empresa, empantanegada en una organització del treball jerárquica, una relació amb la comunitat purament interessada i una percepció ultracompetitiva del món dels negocis.\nDavant d'aix ò, arreu neixen brots d'una nova manera de fer empresa al servei de les persones. Aquests brots pertanyen sovint a una espècie molt arrelada, que s'ha mostrat particularment resistent als embats del capitalisme: la cooperativa. Avui, per ò, l'acompanyen també les tiges de noves espècies: societats laborals, organitzacions sense ánim de lucre, etc. Totes aquestes expressions conformen una capa fertil, un nou espai emergent encara en estat magmátic, que anomenem economia social. Vivim en un període de canvis accelerats. No ens veiem amb cor de predir com será el món dels propers decennis, per ò sí sabem que diferirá molt de l'actual. Tant de bo les transformacions que experimentará ens acostin a una nova societat mundial més justa socialment, més lliure políticament i més sostenible ecol ògicament, una societat que ajudi les persones del Nord i del Sud a ser, en definitiva, més felices. Per aconseguir-ho caldrá inventar l'economia i l'empresa del segle XXI, un procés que ha de ser tant práctic com te òric i que demanará l'acumulació d'experiències col·lectives sobre noves maneres de produir i consumir així com la seva sedimentació mitjançant la reflexió i el debat. La dimensió cooperativa vol ser una petita contribució a tot aquest procés.\nJordi Garcia i Jordi Via són cooperativistes i membres del consell de redacció de Nexe, i Lluís Mª Xirinacs és doctor en filosofia, escriptor i investigador sobre pensament global.


Capten al cel del Pallars la reunió estel·lar entre Júpiter, la Lluna i Venus\nHo ha pogut captar el fotògraf de la natura Ramon Baylina\nper Redacció dijous, 31 de gener 2019 - 13:30h\nLes baixes temperatures, el gel, la neu... l'hivern té sens dubte molts ingredients que no deixen de sorprendre a qui els mira. Però si hi ha algú que guarda secrets i misteris per sempre més i que desperta la curiositat davant de tot aquell qui el mira és el cel. En aquesta ocasió, la passada nit la màgia s'ha apoderat d'Esterri d'Àneu. Una vegada més, el fotògraf de la natura Ramon Baylina ha pogut captar imatges irrepetibles que són dignes d'apreciar.\nTal com ha explicat Baylina a través del seu compte de Twitter @meteopallars, la darrera nit i gràcies a un cel completament serè, a Esterri d'Àneu han pogut gaudir de la reunió estel·lar entre Júpiter, la Lluna i Venus. La imatge, tal com explica el fotògraf, és neta i serena, a la vegada de màgica i misteriosa. A les fotografies es pot veure sense cap problema aquesta magnífica alineació dels astres que han tingut a la Lluna com a punt de referència en un cel negre que ha brillat més que mai. La veritat és que en Ramon Baylina ja ens té acostumats a captar aquest tipus d'imatges.\nUn cel completament serè a Esterri d'Àneu a permés gaudir de la reunió estelar entre Júpiter,la Lluna, Venus i Esterri d'Aneu al #PallarsSobirapic.twitter.com/WK9U4gWywV\n— Ramon Baylina (@meteopallars) 31 de enero de 2019\nConcretament, en els darrers dies ha pogut fotografiar en nombroses ocasions com la neu ha enfarinat aquest bonic poble del Pallars Sobirà i els seus voltants. A més a més, ha estat testimoni de curioses troballes com la d'unes pomes que, malgrat la neu que suportaven al seu damunt, aguantaven fermes el pas del temps.\nUs ve de gust pomes fresques del pirineu? en queden unes quantes a l'arbre.... pic.twitter.com/s9eczXngIt\n— Ramon Baylina (@meteopallars) 30 de enero de 2019\nLa Lluna de gel arriba al Pirineu\nImatge ben curiosa i sorprenent la que hem vist al Pirineu aquests últims dies. L’intens fred, juntament amb les nevades, ha congelat l’aigua de rius i llacs a tota la zona, però de tant en tant es donen alguns fenòmens naturals ben interessants que poques vegades podem gaudir a casa nostra. En aquest cas, es tracta d’un disc de gel rotatori, també conegut popularment com aLluna de gel per la seva forma rodona i blanca, que s’ha pogut veure al Rafting Parc de la Seu d’Urgell, a l’Alt Urgell.\nSegons informa a través de twitter ‘MeteoPirineus Cat.’, aquest espectacular fenomen es va poder veure el passat dia 25 de gener a les instal·lacions esportives d’aquest centre, just després de l’episodi de neu molt intens que va afectar la zona i que va deixar grans gruixos a gran part del Pirineu. Aquest és l’impressionant vídeo del disc de gel rotatori:\n— MeteoPirineus Cat. (@MeteoPiri) 25 de enero de 2019\nEl disc de gel rotatori es forma quan les temperatures són prou baixes com per congelar l’aigua de rius i llacs. No obstant, és necessari un corrent per tal que la glaçada sigui parcial, moment a partir del qual l’aigua continua circulant al voltant del gel i, si aquest no està fixat a una vora, es queda en bucle girant al mateix punt gràcies a la força de la corrent per totes bandes. La seva forma és rodona i fa recordar a una Lluna, sobretot pel seu color blanquinós que, segons la tonalitat, simula cràters.


Evolució de la pandèmia pels pobles de la Safor: Actualització a data 23 novembre - Diari Serpis\nEvolució de la pandèmia pels pobles de la Safor: Actualització a data 23 novembre\n– Es frena el ritme de descens dels casos actius a la Safor, el conjunt de contagis de la Safor per cada 10 mil habitants torna a estar per damunt de la mitjana de la Comunitat Valenciana\n– Xeraco i Beniarjó han sigut els municipis que han patit un major creixement dels contagis en aquesta actualització\n– Tavernes de la Valldigna continua reduint el nombre de contagis actius i doblega amb força la corba\nL’Àrea de Salut de Gandia té 428 casos de coronavirus actius, que fan un total de persones contagiades des de l’inici de la pandèmia de 2.679, i malauradament hi han ja 48 defuncions acumulades.\nLa corba de contagis continua abaixant però en aquesta actualització el descens ha sigut del -6,55 %.\nQuasi la mateixa tendència s’ha produït als tres municipis de major població de la Safor, a excepció d’Oliva que en aquesta actualització a augmentat el nombre de casos de coronavirus actius, passant de 67,73 a 99,60 per 100 mil habitants. Però encara es manté molt per davall de la mitjana de la Comunitat Valenciana.\nGandia i Tavernes mantenen en aquesta actualització la baixada de contagis actius, però encara estan ambdues per damunt de la mitjana de la Comunitat.\nDestacar que Tavernes ja es troba en 337 contagis per cada 100 mil habitants, quan fa 7 dies es trobava en 558,11.\nDestacar que la Safor en conjunt es troba pràcticament com la Comunitat Valenciana.\nLa majoria dels pobles de la Safor han continuat millorant les dades de contagis, amb l’excepció de Xeraco i Beniarjó, que han vist com els seus casos actius han augmentat en 13 i 7 respectivament, registrant un índex de contagis per cada 100 mil habitants de 495 per a Xeraco i de 466 per a Beniarjó.\nFins a 15 municipis estan per davall de 100 contagis per cada 100 mil habitants:\n– Guardamar de la Safor, Almiserà, Castellonet, Lloc Nou, Palma de Gandia i Piles amb zero contagis.\n– Benifairó ha normalitzat la seua situació després de patir dos brots de coronavirus, i té 37,4 per cada 100.mil habitants.\n– Daimús també ha baixat considerablement el nombre de contagis actius fins a 4, que el situen en 128,33 per cada 100 mil habitants.\nPer damunt de la mitjana de la Comunitat Valenciana (241,08) estan els municipis d’Ador (265,25), El Real de Gandia (284,44), Gandia (285,67), Tavernes (337,19), Xeraco (495,14), Beniarjó (566,57) i tanca Benirredrà amb 1.947,24 casos per cada 100 mil habitants en els últims 14 dies.\nEvolució de la pandèmia pels pobles de la Safor\nArticle anteriorLes obres del depòsit de pluvials del Clot de la Mota en platja de Gandia estan més prop\nArticle següentEl sistema sanitari va detectar 1.422 casos de dones que havien patit violència de gènere


La portaveu popular de Transports, Mabel Cabrer, qualifica de "brindis al sol" la proposta de l'Executiu, que deixa enlaire el finançament de les actuacions previstes\n2 min. Palma 21/06/2018 18:35\n651x366 Segons la portaveu popular "mentre no se'n garanteixi el finançament, el Pla de transports és "una declaració d'intencions". / ARA BALEARS Segons la portaveu popular "mentre no se'n garanteixi el finançament, el Pla de transports és "una declaració d'intencions". / ARA BALEARS\nLa portaveu popular de Transports al Parlament, Mabel Cabrer, ha titllat de "brindis al sol" i "electoralisme" el pla de mobilitat presentat pel Govern al Consell Balear de Transports. A més, ha aventurat que difícilment estarà aprovat abans que acabi la present legislatura, ja que ara s'haurà de tramitar a les diferents administracions i entitats, i haurà de passar el filtre de la Comissió Balear de Medi Ambient i els corresponents períodes d'exposició pública.\nCabrer critica que el Govern del Pacte hagi trigat tres anys a presentar un pla "pràcticament calcat al que el PP va elaborar el 2006, quan han passat 12 anys i les coses han canviat". "En tres anys de legislatura, el Govern d'Armengol no ha fet res en matèria de transports i ara intenta justificar-se", ha afegit.\nDavant d'un pla que segons Cabrer "deixa enlaire el finançament de les actuacions previstes", amb "una previsió de 1.685 milions d'euros en els seus vuit anys de vigència", la diputada popular aposta per un pla "més realista", amb mesures "assequibles econòmicament" que serveixin "per solucionar els punts més conflictius, que es concentren sobretot en els accessos de Palma".\nPer a Cabrer, "mentre no es garanteixi el finançament, es tracta d'una declaració d'intencions. Tenim una saturació viària que cal resoldre urgentment i el que menys hem de fer és autoenganar-nos i enganar els ciutadans ", ha afegit.


A propòsit de la publicació de “Tú eres mi asesina” a l’editorial Suma de Letras, conversem amb l’escriptora i pintora Eugenia Tusquets sobre les seves dues professions i les connexions que es donen entre aquests dos mons artístics.\nComencem pel principi, per l’Eugenia post-adolescent que havia de triar que volia ser de gran. Quan vas descobrir la seva vocació artística?\nJo sabia, des de l’adolescència, que volia dedicar-me a l’art. El que no tenia clar és a quina de les moltes disciplines artístiques. La primera que se’m va ocórrer va ser el ball, concretament el flamenc, que em fascinava. Naturalment, era impensable dins l’ambient de la meva família, així que vaig optar per la pintura, que era la meva segona opció en aquell moment.\nEt sents més còmode en el món de la pintura o en el de la narrativa? Quan vas decidir fer el salt de l’un a l’altre?\nLa veritat és que sempre m’he dedicat a totes dues. Mentre progressava en la professió de pintora, també em guanyava la vida escrivint, tot i que ho feia a l’ombra. Les meves primeres feines van ser traduccions mal pagades i, més endavant, vaig entrar al món de la televisió com a guionista de la secció d’art de “Tiempo Libre”, un programa de TVE de temes molt diversos. A partir d’aquí, durant la meva estada a Califòrnia, una llarga estada de deu anys, i al tornar a Barcelona, vaig continuar treballant dins del món editorial en tot tipus de feines, inclòs la de negre.\nCom a pintora has exposat a Mèxic, California, San Francisco, a la Universitat de Berkeley, Barcelona , Los Angeles i molts d’altres racons del món. On creu que ha calat més la seva obra?\nCrec, sincerament, que a San Francisco. Es la ciutat que m’ha donat més oportunitats i on la meva obra ha arribat a ser exposada en llocs més significatius, com a la galeria d’art contemporani del Museu d’Art Modern. De totes maneres, aquí, a Espanya, no m’ha anat malament. Però en aquests moments tan difícils no em sembla convenient fer l’esforç que representa preparar una exposició.\nEl Mèxic que ens mostres en la teva novel·la està presentat amb respecte però també és un retrat fosc i molt dur. Aquest reflex és fruit de les teves estades per exposar?\nNo només per exposar allà, també hi vaig viure quasi dos anys. És un país fascinant però molt dur, tal com dius. Me n’alegra que, malgrat que tracto un tema de delinqüència, per desgràcia molt comú a la capital, hagis percebut que també és un país que admiro per la seva intensitat. Mèxic no té res de mediocre. És un país excepcional en tots els sentits.\nLa vida d’un artista, segons la visió de la “China” és força complicada, però alhora sembla molt rica en matisos i en experiències. Ens podries explicar alguna anècdota que hagis viscut com a pintora?\nAlguna de les situacions que viu la “China”, la protagonista, són situacions que he viscut, ja sigui personalment o en el meu entorn. Potser una experiència interessant va ser conèixer la família directa de la Frida Kahlo; ser convidada per ells i adonar-me de com vivien. Clar que això és més aviat una vivència que una anècdota, però en tot cas em va ajudar a descriure aquests ambients i a explicar, precisament, un parell d’anècdotes en el llibre.\nQuè te la “China” de l’Eugenia en el camp artístic?\nÉs una molt bona pregunta. Has vist la meva obra a internet i te’n has adonat que alguns del temes que he tocat al llarg de la meva trajectòria artística podrien tenir trets en comú amb l’obra que descric del personatje. Però en general, jo mai no he estat una surrealista en el sentit estricte de la paraula, i la meva protagonista sí que ho és.\nAmb la fixació de la China per la Remedios Varo, ha aconseguit que m’interessés per aquest personatge. Una de les seves obres que més m’ha agradat és “Apártalos que voy de paso” (1959). Quin seria el referent per l’Eugenia Tusquets?\nEm sorprèn que hagis escollit precisament una de les obres que tindria quelcom a veure amb una època meva, concretament amb les peces que vaig pintar a Barcelona en tornar de la meva estada a Estats Units. Però això ho veig ara, en aquell moment no era conscient.\nUrban stories. 2002. Eugenia Tusquests\nTambé he de confessar que he buscat moltes de les teves obres pictòriques i reconec que m’agraden, sobretot un oli sobre suport fotogràfic del 2002, no se que té o deixa de tenir, però m’agrada. Em podria dir quin és el seu quadre insígnia? Què t’evoca?\nD’aquesta sèrie en tinc encara algunes peces a l’estudi, i seràs benvinguda si vols venir-les a veure. És una sèrie que vaig fer al llarg d’uns anys. I de fet, quan acabi la novel·la que estic escrivint ara, em posaré a pintar de nou. Continuaré amb el que serà el següent pas lògic del meu procés mental-pictòric, que és l’exploració d’un món del que encara no s’ha descobert tot el que pot donar de si: el món que sorgeix de la fusió entre pintura i fotografia. Pel que fa els quadres insígnia, en tinc una mitja dotzena que m’he quedat per a mi, però no sabria dir-te quin és el quadre més significatiu.\nA “Tú eres mi asesina” descobrim un compendi molt equilibrat entre dues de les teves passions, d’on va sorgir la idea de combinar-les?\nPotser ho portava dins des del principi, com ja t’he dit, quan des de l’anonimat escrivia per complementar els meus ingressos de la pintura. Després vaig combinar les dues coses en la meva primera novel·la: “El cuadro perdido de Picasso”, on explico una història verídica, que era desconeguda i a la que vaig accedir precisament per estar dins del món de la pintura.\nLes dones a la novel·la són els esperits generosos, que estimen sense recel, que es conformen, fins que arriba la “China” i capgira la visió de les dones dotant-les de veu, fent-les humanes enfront els errors, amb mal de caps sentimentals i pors. Ella és l’esperit de la modernitat a la novel·la?\nÉs l’esperit d’un tipus de dona, en tot cas, perque té aspectes d’una dona de la modernitat, però d’altres que són atemporals. Jo sóc feminista, però no cega o idiota. Defenso totes les aspiracions encaminades a aconseguir una igualtat que encara no ha arribat, però reconec que les dones som tan imperfectes com els homes.\nSense ser un protagonista, en Pascal és un personatge que omple molts buits i dona veu a la realitat del moment, que aspira a més i ajuda al lector a comprendre millor la societat en època de repressió. Com vas arribar a la genialitat de donar-li la veu a un personatge homosexual en època franquista?\nGràcies per lo de genialitat. Aquestes idees sorgeixen quan una està immersa en el procés de creació, en qualsevol de les disciplines de l’art. Realment no se sap com o perquè, però sorgeixen. És clar que et venen si estàs damunt del tema. No es pot esperar a que arribi l’inspiració per posar-se a treballar.\nPodríem dir que la teva última novel·la són dues en una? D’una banda tenim la història del segrest, el principi i el final de la novel·la, i d’altra banda la introspecció en la vida de la “China” i d’en “Lucio”.\nAspiro a que la gent que la llegeix-hi, o com mínim la majoria, entengui que és les dues coses, que és una història amb tints del genere negre però a la vegada amb molta introspecció emocional.\nQuin de tots els personatges és el teu preferit? Per què?\nPotser Pascal. Li he agafat afecte. Aquestes coses els hi acostumen a passar als autors.\nQuin ha sigut més difícil de construir?\nPotser el marit d’ella, que surt poc directament, però se’n parla d’ell i és un personatge força ambigu.\nNo vull desvetllar en excés l’argument de la novel·la, crec que tot lector ha de tenir el plaer de descobrir-la per si mateix, però si haguessis de descriure-la amb tres adjectius, quins serien? Per què?\nEmocional? Ambiciosa? Sofisticada? No ho sé… digues-m’ho tu\nTens algun projecte nou entre mans, ja sigui de pintura o de narrativa?\nSí, de moment finalitzar la novel·la que estic escrivint. I aquest estiu dedicar-me al projecte pictòric del que et parlava.\nAquesta pregunta s’agraeix. Hauria d’estar sempre a les entrevistes, però la veritat és que hem tractat pràcticament tots els aspectes… Potser explicar quina va ser la idea que va generar la historia de la novel·la. La idea originària va ser intentar fusionar la meva fascinació per Mèxic amb una notícia que va aparèixer als medis sobre l’atracador d’un banc que va retenir a una ostatge durant moltes hores. Ella no va perdre la calma en cap moment i es va establir una estranya comunicació entre ells, una mena de relació que no tenia res a veure amb la síndrome d’Estocolm. Vaig pensar que podria ser molt interessant explorar què és el que pot passar entre dues persones, emocionalment vull dir, en aquestas circumstàncies.\n- El cuadro perdido de Picasso\n- La seducción del gintonic\n- Tú eres mi asesina


Notícies Ajuntament + Sostenible - Octubre 2020 | Programa Ajuntament + Sostenible | Oficina de Canvi Climàtic i Sostenibilitat – Gerència d’Ecologia Urbana\n79|Octubre 2020|Butlletí en PDF\nLlistat de notícies de butlletí - Destacat a l'Ajuntament\nEl subministrament de samarretes de la Cursa de la Mercè seleccionat com a Bona Pràctica per la Comissió Europea\nEl butlletí GPP News Alert, que difon experiències de Contractació i Compra Pública Verda arreu d'Europa, recull al número 99 l'experiència de l'Institut Barcelona Esports.\nDes del Programa Ajuntament + Sostenible hem estat col·laborant amb la Direcció de Promoció i Esdeveniments Esportius de l'IBE per incorporar criteris ambientals en diferents aspectes de l'organització d'un dels esdeveniments esportius més icònics de la ciutat: la cursa de la Mercè.\nUn dels aspectes en què es va voler treballar i que va donar resultats excel·lents, com ja es va anunciar aquí en el seu moment, va ser el contracte de subministrament de samarretes de la cursa.\nAl maig d'enguany la Comissió Europea es va interessar per aquesta experiència i va sol·licitar més informació al respecte. Finalment, analitzada la documentació que se'ls ha lliurat i un cop vistos els resultats, ha considerat que l'experiència mereix el reconeixement com a Bona Pràctica europea de compra verda i així ho ha recollit al seu butlletí d'aquest setembre.\nAquí us podeu descarregar el butlletí de noticies, i aquí la fitxa de Bona Pràctica europea dedicada al cas de l'IBE.\nNova senyalització dels serveis per usuaris de la bici a 3 Edificis Amics de la Bici\nLa Seu del Districte de Nou Barris, el Palau de la Virreina i el Museu Frederic Mares estrenen la nova senyalització dels serveis que ofereixen als usuaris de la bicicleta.\nEl programa de certificació “Edifici Amic de la Bici” ha renovat la senyalització que acredita als edificis i que s’instal·la als accessos dels edificis. Amb la nova senyalització es mostra al públic els serveis dels quals disposa l'edifici, a banda de lluir el distintiu que acredita com a Edifici Amic de la Bici. La nova senyalització facilita la identificació dels serveis específics dels que disposa cada edifici certificat, com poden ser consignes per bicicletes plegables, bases de recàrrega per bicicletes elèctriques o estacions d’autoreparació. La senyalització també permet identificar si aquests serveis estan destinats al públic en general (visitants) o si són exclusius per al personal de l’edifici.\nMés informació sobre la certificació “Edifici Amic de la Bici” es pot trobar aquí.\nPublicació de criteris de compra verda per equips d’impressió\nLa Comissió Europea ha elaborat criteris per la contractació de serveis relacionats amb impressores, equips multifunció i els seus consumibles\nLa Comissió Europea acaba de publicar nous criteris de Compra i Contractació Pública Verda per a impressores i equips multifunció, consumibles i serveis d’impressió.\nEls nous criteris s'agrupen en 2 nivells d'exigència ambientals: bàsics i avançats. Per cada criteri s'exposa la manera de verificar-lo. Es cobreixen diferents modalitats de contracte i tipus de criteris, tant pels equips d’impressió com per als consumibles, com cartutxos o paper. S'inclou criteris referits a diferents fases del cicle de vida (disseny, ús i final de vida) i referits a l’eficiència energètica, la reducció d’emissions i substàncies tòxiques, i criteris relacionats amb la durabilitat i gestió al final del cicle de vida dels equips.\nEls nous criteris estan disponibles en anglès; aviat seguiran les altres llengües oficials de la UE. El document de criteris en anglès es pot descarregar aquí.\nTMB adjudica la compra de vuit autobusos d’hidrogen, els primers per un servei urbà a Espanya\nEls vehicles, de 12 metres de longitud, compten amb una autonomia de 300 km, arribaran a finals del 2021 i s'incorporaran al servei el 2022.\nL’adquisició forma part de l’estratègia de millora ambiental i electrificació progressiva de la flota d'autobusos i ha comptat amb el cofinançament de la Unió Europea a través del programa JIVE 2 de promoció de vehicles de pila de combustibles i zero emissions.\nEls criteris d'adjudicació han estat múltiples. Més enllà del preu s'ha tingut en compte diversos criteris de funcionalitat i de servei. Tot i tractar-se de vehicles amb una tecnologia alternativa i neta, TMB incorpora a la valoració també en aquest cas altres criteris ambientals i de cicle de vida per tal de triar l'oferta ambientalment millor.\nSota la rúbrica de "Costos de cicle de vida", es valoren 5 aspectes rellevants de la fase d'ús dels vehicles: consum energètic (5 punts), emissions de CO2 (3 punts), emissions contaminants (2 punts), cicles de manteniment (10 punts) i garanties (10 punts). Aquests criteris han estat en aquesta licitació determinant per la selecció de l'oferta guanyadora.\nInformació addicional aquí.\nNova convocatòria d’ajuts a la rehabilitació per reactivar l’economia i fer front al canvi climàtic\nEnguany les ajudes estan condicionades a la reducció de la demanda energètica de l’edifici, amb l’objectiu de reduir les emissions de CO2 i d’altres gasos d’efecte de hivernacle\nLa convocatòria del 2020 d’ajudes a la rehabilitació presenta cinc línies d’actuació, entre d’elles destaquem:\nActuacions en elements comuns amb eficiència energètica, inclòs la instal·lació de cobertes verdes i d’energia solar\nMillores del confort i la habitabilitat en interiors dels habitatges, inclòs millores en l’aïllament, ventilació i renovació de l’aire\nEs preveu una inversió de 20,5 milions d’euros, i que arribi a 6.573 pisos i més de 16.000 persones.\nActualització de la Guia de recomanacions per a la instal·lació d’aparcaments de bicicletes als Edificis Amics de la Bici\nLa versió actualitzada inclou noves mesures COVID, d’aparcaments temporals i solucions per a patinets.\nAl setembre del 2020 s’ha publicat la versió actualitzada de la guia d'aparcaments per als edificis, en el marc de la certificació d’edificis amics de les bicicletes, que promou el Programa Ajuntament + Sostenible. La Guia es centra en recomanacions per a la instal·lació d’aparcaments per a bicicletes de diferents tipologies, en funció del nivell de seguretat, condicionants d’ús i llocs d’instal·lació recomanats. També s’inclouen criteris tècnics per la instal·lació d’aparcaments temporals adequades per increments puntuals d’oferta o esdeveniments puntuals, així com solucions tècniques per a aparcaments de patinets.\nAixí mateix, la guia incorpora recomanacions per a la instal·lació de serveis complementaris, com són consignes, bases de recàrrega per a bicicletes elèctriques, estacions d’autoreparació, i rampes per a bicicletes en escales.\nLa guia es pot descarregar aquí.\nCatàleg de serveis i recursos de Barcelona + Sostenible\nConsulta les iniciatives i serveis de les organitzacions membres de la xarxa Barcelona + Sostenible\nEl Catàleg de Serveis i Recursos de B+S posa a disposició de tothom els serveis i recursos amb valors sostenibles i socialment responsables que ofereixen les organitzacions membres de la xarxa Barcelona + Sostenible.\nEls serveis s’agrupen en 7 categories:\nAlimentació i consum responsable\nAssessorament, màrqueting i comunicació\nCessió de materials i espais\nConstrucció i rehabilitació sostenible\nCursos, talles i xerrades\nEl catàleg també permet fer buscar conceptes específics, utilitzant la funció de cerca. Els serveis oferts s’orienten tant en la ciutadania en general com en les entitats que busquin una oferta concebuda amb criteris de sostenibilitat.\nEl Catàleg de serveis i recursos de Barcelona Sostenible es pot consultar aquí.\nTaller de presentació de l’estudi sobre Compra Pública Innovadora en Europa\nTaller de presentació dels resultats d’un estudi comparatiu sobre la implementació de la Compra Pública Innovadora en els diferents països europeus.\nQuant inverteix el sector públic de cada país europeu en adoptar solucions innovadores en comparació amb altres països, i en quins sectors s’inverteix més (salut, transport, energia, seguretat, TIC, etc.)? Quins països disposen de plans d’acció, incentius financers o centres de competències per impulsar la Compra Pública Innovadora?\nLa Comissió Europea us convida a guardar la data del 12 d’octubre de 2020 per a la presentació dels resultats de l’estudi SMART 2016/0040 sobre Compra Pública Innovadora a 30 països de tota Europa (27 Estats membres de la UE, Regne Unit, Noruega i Suïssa).\nEl taller s’organitzarà en format on-line. Els detalls del seminari web es publicaran més endavant.\nInformació detallada sobre l'estudi es pot consultar aquí.


CULTURA ADOR: de febrer 2011\nKABUTS TEATRE presenta l’obra LA GÀBIA (text i direcció Kabuts Teatre)\nEls plans de boda d'una jove parella es veuran truncats per un inoportú succés que enfrontarà a les dues famílies, i posarà sobre la taula, a les portes d'unes pròximes eleccions, tota la hipocresia i falsedat socials que ens envolten en el nostre dia a dia quotidià.\nDiumenge, 27 de febrer a les 19 hores a la Casa de la Música d’Ador. Entrada gratuïta.\nPublicado por david marí en 12:30 1 comentari:\nDesprés de l'èxit de l'any passat, Dani Miquel torna amb un nou espectacle, Els Barrets de Valor, una atractiva proposta per a commemorar l’aniversari d’Enric Valor, un espectacle que no vos deixarà de sorprendre i que fa una aposta clara i decidida per atraure a menuts i grans a la lectura de Les Rondalles Valencianes.\nDivendres, 18 de febrer de 2011 a les 18 h. a la Biblioteca Municipal.\nCONCERT EXTRAORDINARI a càrrec de VALL DIGNA BRASS BAND.\nAquesta insòlita agrupació, formada per més de 40 músics de vent-metall i percussió, té l’objectiu de promocionar els instruments de vent-metall i fomentar l’intercanvi d’experiències musicals entre els seus components, els quals provenen de diferents punts del País Valencià. Ens interpretaran un programa molt divertit al gust de tots els públics.\nDissabte, 12 de Febrer, 20 h. a la Casa de la Música. Entrada gratuïta.


L'arquitecte olotí Xevi Bayona serà el representant català al 'Changing Tracks' - Garrotxa Digital\nL’arquitecte olotí Xevi Bayona serà el representant català al ‘Changing Tracks’\nComentaris tancats a L’arquitecte olotí Xevi Bayona serà el representant català al ‘Changing Tracks’\nL’arquitecte olotí Xevi Bayona ha estat escollit com a representant de Catalunya al Changing Tracks, un projecte europeu d’arts visuals i digitals contemporànies que es durà a terme als antics traçats ferrioviaris, que actualment són vies verdes. Els països escollits per aquest emplaçament són Catalunya, Irlanda i Regne Unit.\nEn Xevi Bayona ha estat escollit entre una trentena d’artistes que van presentar les seves propostes. Un jurat català va seleccionar quatre projectes, i va ser un jurat internacional, qui va escollir finalment l’obra de Bayona. Tot i que no ha volgut revelar massa detalls perquè encara està estudiant els materials i l’encaix de l’obra a l’indret, Bayona ha avançat que la seva intervenció es durà a terme a Tortosa on transformarà el pont de la ciutat per convertir-lo en un espai urbà d’exposició, acostant així l’arquitectura contemporània al ciutadà.\nEls altres dos artistes participants són l’irlandesa Aideen Barry i el creador britànic Noah Rose. Aideen Barry ha estat l’escollida per instal·lar el seu projecte a Olot. A Catalunya el projecte es posarà en marxa a finals de maig a Tortosa, i a mitjans de juny a Olot i Girona. Es preveu que estaran completament instal·lats a l’estiu.\nLa Remences Kids suma 140 ciclistes en la seva posada en escena\nDissabte el bon temps va respectar la Remences Kids, un esdeveniment que s’estrenava enguany. 140 joves ciclistes van participar-hi dividits en cinc categories: des de prebenjamins fins a infantils. Els ciclistes van recórrer un trajecte d'1 quilòmetre al…


Programa Inesperat | L'actriu i presentadora Miriam Díaz-Aroca\nL'actriu i presentadora Miriam Díaz-Aroca\nLa convidada al 'Programa inesperat' és Miriam Díaz-Aroca, on repassa la seva àmplia trajectòria.\nA l'entrevista l'actor, còmic i periodista Sergi Mas estarà ajudat pels actors Judit Martín, Pep Plaza, Anna Gras i Toni González Lillo que donaran el contrapunt. Miriam Díaz-Aroca també se sotmetrà a 'L'entrebèstia', un test diferent de la mà de l'actriu Judit Martín.\nL'actriu i presentadora Miriam Díaz-Aroca visita el 'Programa inesperat' per parlar de la seva trajectòria i dels seus nous projectes, com la Fundación Elígete que lluita contra la violència masclista. També recordarà al programa el seu pas per la catifa vermella dels Oscar o pel mític concurs de TVE 'Un, dos, tres, responda otra vez'.\nveure més sobre "Programa Inesperat - L'actriu i presentadora Miriam Díaz-Aroca" veure menys sobre "Programa Inesperat - L'actriu i presentadora Miriam Díaz-Aroca"\n> Programa Inesperat - L'actriu i presentadora Miriam Díaz-Aroca


Cafè amb la Recerca – Leitat – Barcelona Institute of Science and Technology – BIST\nCafè amb la Recerca – Leitat\nDate: November 24, 2021 12:30 pm – 1:30 pm\nLeitat: Indústria 4.0 i economia circular\nLa Fundació Catalana per a la Recerca i la Innovació (FCRI) i el Departament d’Acció Climàtica, Alimentació i Agenda Rural (DACC) us conviden a assistir als propers Cafès online especialment adreçats a un dels sectors del país amb més pes i promesa d’innovació: l’agroalimentació.\nEls principis de la Indústria 4.0 poden aportar al sector una millora en la competitivitat industrial i la sostenibilitat, així com la traçabilitat i la seguretat en la cadena alimentària. Coneixerem, de la mà de Leitat, les principals tecnologies facilitadores: tecnologies digitals (visió avançada, IoT, blockchain, IA) en combinació amb coneixement sectorial i àmbits com la genòmica o la biotecnologia avançada. La doctora Julia García, cap del departament d’Economia Circular, farà una presentació general de les possibilitats del sector, i després coneixerem tres projectes: Hiperspectral pel control de la qualitat alimentària, per Monica Della; Digitalització i genòmica en el sector agroalimentari, per Salva Lladó, i Noves fonts de bioproductes per nutrició vegetal, per Cristina Fabregat.\nEls Cafès amb la Recerca de l’FCRI són un conjunt de trobades —tant presencials com telemàtiques— entre empreses i acadèmia. Els Cafès tenen per objectiu connectar el sistema de recerca català amb el teixit empresarial, fomentar la recerca col·laborativa com a motor d’innovació, i apropar els agents públics i els privats dins la societat del coneixement.


foie | Les nostres cuinetes\nGelatina de Pedro Ximènez\n11 gener 2015 16 gener 2015 / pilarbulto\t/ Deixa un comentari\n– 200 ml de Pedro Ximènez (surten moltes culleres, unes 40)\n– 3 fulls de gelatina o 3 gr d’agar-agar*\n– Suc o raspadura de llimona (opcional, jo no n’hi vaig posar)\n– culleretes de tast\nSi ho fem amb gelatina, la posarem en remull fins que s’estovi\nPosarem el líquid (Pedro Ximenez) a escalfar sense que arribi a bullir. Hi barrejarem la gelatina o l’agar-agar fins que es desfasi. Si optes per posar llimona, ara és el moment.\nHo abocarem a un recipient i ho deixarem quallar a la nevera (unes 4 hores).\nAgafarem amb una cullereta un tros de la quallada de PX i el col·locarem a la cullera de tast. Jo no en tenia i ho vaig fer en culleres normals. Mirarem de trossejar-ho una mica que té més sabor i aroma.\nA sobre hi col·loquem un tros de foie, la mida és al gust de cadascú.\nEs realment boníssim!\n*l’agar-agar és un espessidor natural i vegetal, deu vegades superior a la gelatina. No té sabor ni olor. Si el volem utilitzar com a gelatina, portarem el líquid a ebullició suau i remenarem un minut o dos. Si el volem utilitzar com a espessidor de salses o guisats, no ha de bullir. La mida és per 1 litre de líquid, 1,6 gr d’agar-agar per donar una textura molt tova, 3 gr si volem una textura tova, 10 gra si volem una textura més dura, i 14 gr si la volem molt dura. Es pot fer servir com espessidor per natilles, cremes, brous, gelats, salses …. i com a gelificant de melmelades, sucs, compotes, pastissos, flams, quallades….\n30 Desembre 2014 15 gener 2015 / pilarbulto\t/ 1 comentari\npanses o frambueses


Aparthotel Casa Viorel Poiana Braşov Romania - Ofertes d'hotels amb els MILLORS DESCOMPTES EN LÍNIA\n"Very clean and the staff was very helpful. They remove the s..."\nPoiana lui Stechil 20, Poiana Brasov, Poiana Braşov, Romania, 500001 - Veure al mapa\nMés informació sobre Aparthotel Casa Viorel\nIdeal tant per a la diversió com per al relax, Aparthotel Casa Viorel es troba a la zona de Poiana Brasov de la ciutat de Poiana Braşov. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAparthotel Casa Viorel ofereix un servei impecable i compleix amb totes les exigències dels més experimentats viatgers. L'hotel ofereix accés a una gran gama de serveis, inclosos recepció 24 hores, magatzem d'equipatge, servei d'habitacions, transport hotel/aeroport, instal·lacions per a reunions i banquets .\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, escriptori, mini bar, balcó/terrassa, telèfon a cada habitació. L'hotel ofereix una excelent varietat d'instal.lacions d'oci, incloent centre esportiu, sauna, esquí, massatge, parc infantil. Aparthotel Casa Viorel és la vostra destinació si buscau allotjament de qualitat a Poiana Braşov.


El Festival Isaac Albéniz de Camprodon s'adapta a la covid-19 - El Gerió Digital\nEl Festival Isaac Albéniz de Camprodon s'adapta a la covid-19\nLa 35a edició serà del 5 de juliol al 13 d'agost amb sis concerts i només un de pagament\nDilluns, 22 de juny de 2020 11:45h\nUn dels concerts a piano del festival Isaac Albéniz de Camprodon (arxiu)\nACN, Lourdes Casademont, Redacció / Ripollès / Camprodon\nEl Festival de Música Isaac Albéniz de Camprodon (Ripollès) també s'ha hagut d'adaptar a les mesures de seguretat de la covid-19. El certamen, que té per objectiu apropar la música clàssica, es farà del 5 de juliol al 13 d'agost i cinc dels sis concerts seran gratuïts i a l'aire lliure.\nDes de la fundació i l'Ajuntament han apostat per celebrar la 35a edició per mantenir aquesta cita cultural de la comarca. Si bé inicialment es volien programar deu concerts, finalment s'ha decidit fer-ne sis. L'únic que serà de pagament serà el concert del pianista Rubén Lorenzo al Monestir que interpretarà 'Suite Iberia' en el concert de cloenda. Entre els artistes convidats hi ha Dúo del Mar i el duo a piano Larisa Loginova i Gennady Dzyubenko.\n"No podíem fallar", explica la regidora de Cultura de Camprodon, Maria Àngels Reixach, que recorda que enguany serà la 35a edició. Per poder tirar-ho endavant, han decidit adaptar el format: menys concerts i a l'aire lliure.\nTambé hi haurà el concert dels professors participants al 19è curs internacional de música Isaac Albéniz, que es farà del 5 a l'11 de juliol, i un altre amb els alumnes premiats l'any passat.


L'estoniana Veriff obre un centre tecnològic amb 50 empleats a Barcelona\nLa companyia desenvolupa programes contra la suplantació d'identitat a la xarxa\nEl fundador de Veriff, Kaarel Kotkas. VERIFF\nBarcelonaEl sector de la verificació de la identitat també s'obre camí a Barcelona. Segons ha pogut saber l'ARA, la companyia estoniana Veriff ha escollit la capital catalana per instal·lar-hi un nou centre tecnològic que aculli equips de desenvolupament de producte i enginyeria. Després d'estrenar unes oficines a Nova York i reforçar la seva presència al Regne Unit, el grup ha decidit contractar 50 persones a Catalunya a principis del 2022 sota la supervisió del seu vicepresident de producte, Duncan Steblyna. "Estem entusiasmats que Barcelona sigui la nostra nova llar, no només perquè és un hub tecnològic europeu potent, sinó també perquè hi ha bona part del millor talent en producte i enginyeria del món", explica el directiu.\nL'objectiu d'aquest nou centre a Barcelona, però, també és incorporar nous clients espanyols a la seva cartera. Actualment, Veriff ja treballa per a fintechs com la madrilenya Rebellion Pay o la plataforma d'inversió HeyTrade. "És un altre pas crític en la nostra expansió global i tinc ganes de construir un nou equip fort en aquesta ciutat", afegeix Steblyna. En aquest sentit, l'empresa estoniana també destaca que Barcelona s'ha convertit en una ciutat molt interessant per als fons de capital risc en els últims anys i que ja és la cinquena a Europa pel que fa a l'accés al finançament.\nEl frau del DNI\nEl negoci de Veriff, amb seu a Tallinn, es basa en oferir als seus clients protecció davant dels robatoris i fraus relacionats amb la identitat digital. La companyia detecta aquest tipus de delictes a través de programes basats en la intel·ligència artificial (per exemple, fan servir el reconeixement facial) que li permeten analitzar comportaments dubtosos a la xarxa. El seu fundador, Kaarel Kotkas, va crear l'empresa després d'adonar-se que podia enganyar una plataforma de comerç electrònic simplement editant una fotografia del seu DNI per fer veure que era major d'edat i aconseguir comprar materials per a la granja de la seva família.\nEl 2015 va crear Veriff amb només 20 anys i des d'aleshores la companyia ha captat gairebé 80 milions d'euros d'inversors com Accel, Mosaic Ventures o Y Combinatori. L'empresa té una plantilla de més de 300 treballadors i té previst arribar als 500 durant el segon semestre de l'any vinent.


El temps a l'Escala: Previsió Meteorològica pel 8 i 9 de Maig de 2018\nDimarts 8 de Maig de 2018:\nEstat del cel: Cel variable de matinada i matí, amb nuvolades groixudes a partir del final del matí i migdia. A patir de migdia esperem algun xàfec o tronada que es pot allargar fins a primera hora de la tarda. Al vespre ja s'aclarirà molt més.\nVent: Calma de matinada i matí amb marinada de llevant a xaloc a migdia. A la tarda girarà a mitjorn fluix.\nDimecres 9 de Maig de 2018:\nEstat del cel: Cel variable bona part del dia, amb núvolades groixudes entre mig matí i la tarda. De nou, es pot escapar algun xàfec, aquest cop més probable a migdia. Al final del dia, s'aclarirà. Ambient suau, amb un panorama de plena primavera.\nVent: Variable tot el dia, amb estones de mestral fluix de matinada i marinada de xaloc al centre del dia.\nPublicado por Sergi Corral Buela en 21:43